Hinnapakkumise küsimine

Saku Vallavalitsus soovib tellida Saku vallas Tänassilma külas katastrimõõdistamise vastavalt lisatud asendiplaanile alljärgnevate katastriüksuste osas:

1. katastriüksuse Tänassilma tee 36 (katastritunnus 71801:001:0166, pindala 5191 m2) jagamine, eraldatava maaüksuse ligikaudne pindala 300 m2 (plaanil punasega viirutatud ala);
2. katastriüksusest Kiviaia tee 1 (katastritunnus 71801:001:0720, pindala 3098 m2) moodustada jagamise teel ligikaudu 41 m2 suurune katastriüksus (plaanil sinisega viirutatud ala). Ülejäänud Kiviaia tee 1 katastriüksuse ja vallale kuuluva katastriüksuse Tänassilma tee (katastritunnus 71801:001:1557, pindala 29943 m2) vahel teostada piiride muutmine liites Kiviaia tee 1 katastriüksusega ligikaudu 41 m2 suuruse ala katastriüksusest Tänassilma tee (plaanil pruuniga viirutatud ala).

Hinnapakkumine ja maamõõdutööde teostamise ajakava esitada 9. juuliks 2020. a e-posti aadressile saku@sakuvald.ee